钦定古今图书集成/明伦汇编/官常典/第526卷 > 阿荅赤
## 钦定古今图书集成/明伦汇编/官常典/第526卷 > 阿荅赤

按《元史》本传：“阿荅赤，阿速氏。父昂和思，宪宗时佩虎
符，为万户。阿荅赤扈从宪宗南征，与敌兵战于剑州，
以功赏白银。阿里不哥叛，从也儿怯等征之，有功。世
祖中统三年，从征李璮，身二十馀战，累功授金符千
户，丞相伯颜、平章阿术之平江南也，阿荅赤皆在行
中，著战功，殁于阵，帝怜之，特赐钞七十锭、白金五百”
两为葬具。仍赐镇巢之民一千五百三十九户。命其
子伯荅儿袭职。